Ստյուարտ Արմսթրոնգ

**Ստյուարտ Արմսթրոնգ** (; ), շոտլանդացի ֆուտբոլիստ, անգլիական «Սաութհեմփթոն» ակումբի և Շոտլանդիայի ազգային հավաքականի կենտրոնական կիսապաշտպան։ Եվրոպայի երկու առաջնությունների մասնակից (2020 և 2024):

## Վաղ տարիներ
Ստյուարտը ծնվել է 1992 թվականի մարտի 30-ին շոտլանդական Ինվերնես քաղաքում։  Կրթությունը ստացել է Աբերդինի «Հազլհեդ» ակադեմիայում ()։

## Ակումբային կարիերա
Ֆուտբոլային առաջին քայլերն Արմսթրոնգը կատարել է այնպիսի թիմերում, ինչպիսիք են «Դայս Բոյզ Քլաբ» - ը և «Ինվերնես Կալեդոնյան Տիսլ» - ը։ 2009 թվականին Ստյուարտ են ժամանել «Դանդի Յունայթեդ» ակումբի սկաուտները՝ առաջարկելով մարզական ուսուցումը շարունակել «արաբների» ակադեմիայում։ Երիտասարդ ֆուտբոլիստը համաձայնել է նման հեռանկարին և, մեկ տարի խաղալով «նարջագույն-սևերի» պատանեկան թիմերում, 2010 թվականի օգոստոսի 1-ին «մանդարինների» հետ կնքել է մասնագիտական պայմանագիր։

Արմսթրոնգի նորամուտը «Յունայթեդի» առաջին կազմում տեղի ունեցավ նույն թվականի նոյեմբերի 13-ին, երբ նա փոխարինեց Սքոթ Ռոբերտսոնին Շոտլանդիայի Պրեմիեր լիգայի «Կիլմարնոկի» դեմ խաղի 30-րդ րոպեին։ 2011 թվականի դեկտեմբերի 28-ին երիտասարդ կիսապաշտպանն առաջին անգամ գոլով աչքի ընկավ «արաբների» կազմում՝ գրավելով «Սենթ Միրեն» ակումբի դարպասը։

Մրցաշրջանում վեց խաղադաշտ դուրս գալուց հետո Արմսթրոնգը երկարաձգել է պայմանագիրը «Դանդի Յունայթեդի» հետ 2012 թվականի սեպտեմբերին։ Փետրվարին Արմսթրոնգը Clydesdale Bank-ի վարկածով ճանաչվել էր Պրեմիեր լիգայի ամսվա լավագույն երիտասարդ ֆուտբոլիստ։ Արմսթրոնգը նաև առաջադրվել է Տարվա երիտասարդ խաղացողի՝ ըստ Շոտլանդիայի պրոֆեսիոնալ ֆուտբոլային ասոցիացիայի ֆուտբոլիստների, սակայն նրա փոխարեն մրցանակը ստացել է «Հիբերնիանի» խաղացող լի Գրիֆիթսը։ Այնուամենայնիվ, Արմսթրոնգը ստացավ Շոտլանդիայի Ֆուտբոլային լրագրողների ասոցիացիայի Տարվա երիտասարդ խաղացող մրցանակը։

Արմսթրոնգը և «Դանդի Յունայթեդը» նոր պայմանագրի շուրջ բանակցություններ սկսեցին 2013 թվականի դեկտեմբերի ն, և դեկտեմբերի 12-ին հայտարարվեց Արմսթրոնգի պայմանագիրը ակումբի հետ մեկ տարով երկարաձգելու մասին։

2014 թվականի ապրիլին Ստյուարտ Արմսթրոնգը առաջադրվել է «Տարվա երիտասարդ խաղացող» մրցանակին Շոտլանդական պրոֆեսիոնալ ֆուտբոլային ասոցիացիայի ֆուտբոլիստների վարկածով։ Նա նաև ընտրվել է տարվա թիմում՝ ըստ Շոտլանդիայի պրոֆեսիոնալ ֆուտբոլային ասոցիացիայի ֆուտբոլիստների։

«Դանդի Յունայթեդի» կազմում նրա վերջին հանդիպումը տեղի է ունեցել 2015 թվականի հունվարի 31-ին՝ Շոտլանդիայի լիգայի գավաթի կիսաեզրափակչում՝ «Աբերդինի» դեմ խաղում։

Մինչ «Սելտիկ» տեղափոխվելը Արմսթրոնգը ակումբի կազմում մասնակցել է 150 հանդիպման, որից 109 — ը՝ մեկնարկային կազմում, և բոլոր մրցաշարերում խփել է 22 գոլ։

### «Սելտիկ»
2015 թվականի փետրվարի 2-ին Արմսթրոնգը «Դանդի Յունայթեդի» խաղացող Գարի Մակայ-Սթիվենի հետ տեղափոխվել է «Սելտիկ»։

Ստյուարտ Արմսթրոնգը գոլ է խփել «Սելտիկի» կազմում իր դեբյուտային խաղում 2015 թվականի փետրվարի 11-ին «Պարտիկ Թիսթլի» դեմ խաղում։

Ստյուարտ Արմսթրոնգը իր նորամուտը նշեց ՈՒԵՖԱ-ի Եվրոպա լիգայում «Ինտեր Միլան» ակումբի դեմ խաղում, 2015 թվականի փետրվարի 19-ին։

Հաջորդ մրցաշրջանում Արմսթրոնգը առաջին անգամ մեկնարկային կազմում էր «Ստյարնանի» դեմ ՈւԵՖԱ-ի Չեմպիոնների լիգայի որակավորման երկրորդ փուլի առաջին տուրի խաղում։

2018 թվականի հունիսին «Սելտիկը» համաձայնության է եկել Անգլիայի Պրեմիեր լիգայի «Սաութհեմփթոն» ակումբի հետ Արմսթրոնգի տրանսֆերի շուրջ 7 մլն ֆունտի դիմաց։

### «Սաութհեմփթոն»
2018 թվականի հունիսին Ստյուարտ Արմսթրոնգը 4 տարվա պայմանագիր է կնքել «Սաութհեմփթոնի» հետ։

2018 թվականի օգոստոսի 12-ին Արմսթրոնգը նորամուտը նշեց Պրեմիեր լիգայում «Բերնլիի» դեմ խաղում։ 2018 թվականի նոյեմբերի 24 Արմսթրոնգը խփեց իր առաջին երկու գոլերը «Սաութհեմփթոնի» կազմում «Ֆուլհեմի» դեմ խաղում։

2021 թվականի հունվարի 1-ին հայտարարվեց, որ Արմսթրոնգը նոր պայմանագիր է կնքել «Սաութհեմփթոնի» հետ երեքուկես տարի ժամկետով, որը կգործի մինչև 2024 թվականի ամառը։

## Շոտլանդիայի Հավաքական
2010 թվականից Ստյուարտը պաշտպանում Է Շոտլանդիայի տարբեր հավաքականների գույները։ Զորակոչվել է երիտասարդական ազգային հավաքականի դրոշի ներքո, եղել է նրա ավագը։

2021 թվականի մայիսի 19-ին ընդգրկվել է Շոտլանդիայի հավաքականի պաշտոնական հայտացուցակում՝ մասնակցելու 2020 թվականի Եվրոպայի առաջնության խաղերին, ինչպես նաև Նիդերլանդների և Լյուքսեմբուրգի հավաքականների դեմ ընկերական խաղերին (համապատասխանաբար 2021 թվականի հունիսի 2-ին և 6-ին)։

## Վիճակագրություն
### Ակումբային Վիճակագրություն

*(սրբագրված է 2024 թվականի հուլիսի 15-ի դրությամբ)*

### Հանդիպումներ ազգային հավաքականում
**Ընդհանուր՝ խաղացած հանդիպումներ՝ 11 / խփված գոլեր՝ 1; հաղթանակներ՝ 7, ոչ-ոքի՝ 1, պարտություններ՝ 3:**

## Ձեռքբերումներ
### Թիմային նվաճումներ
; «Սելտիկ»
* Շոտլանդիայի Չեմպիոն (4)՝ 2014/15, 2015/16, 2016/17, 2017/18
* Շոտլանդական լիգայի գավաթակիր (2)՝ 2016/17, 2017/18
* Շոտլանդիայի Գավաթակիր (2)՝ 2016/17, 2017/18

### Անձնական նվաճումներ
* Շոտլանդիայի Պրեմիեր լիգայի տարվա թիմ (3)՝ 2013/14, 2014/15, 2016/17
* Շոտլանդական Ֆուտբոլային լրագրողների ասոցիացիայի վարկածով տարվա երիտասարդ ֆուտբոլիստ՝ 2013
* Շոտլանդիայի Պրեմիեր լիգայի ամսվա երիտասարդ խաղացող՝ 2013 թվականի փետրվար

## Ծանոթագրություններ

## Արտաքին հղումներ
* Профиль футболиста  на официальном сайте «Саутгемптона»
* Профиль футболиста на официальном сайте Премьер-лиги

 
Կատեգորիա:Անգլիական ֆուտբոլի լիգայի խաղացողներ
Կատեգորիա:Դանդի Յունայթեդի ֆուտբոլիստներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ